אלי ביר

אלי ביר (13 בספטמבר 1973) הוא מייסד "איחוד הצלה" ונשיא הארגון. נולד בשכונת בית וגן בירושלים לחיה וגבריאל ביר, חרדים ממוצא אמריקאי. למד בתלמוד תורה הכרם בעיר. בהיותו כבן 5 נחשף לפיגוע הטרור באוטובוס בקו 12 בו נרצחו שישה בני אדם. לדבריו, האירוע הקשה גיבש את רצונו להיות רופא ולהציל חיי אדם. בהיותו בחור ישיבה בן 15 החל להתנדב במד"א ונחשף למספר מקרי מוות אשר קרו בשל עיכוב הגעתם של כוחות ההצלה. לדבריו, המקרה הקשה ביותר שחווה, אשר היה "הקש ששבר את גב הגמל", היה ילד כבן 7 שנחנק מאכילת נקניק ונפטר לפני שהאמבולנס הגיע. ביר החליט לפעול לצמצום משך הגעת הצוות הרפואי ולאפשר סיוע רפואי מיידי בתוך שכונתו. לאחר שבמד"א דחו את יוזמתו, ביר אסף מספר אנשי רפואה, מתנדבים, חרדים ורכש מכשירי קשר אשר באפשרותם להאזין לקריאות מד"א. בהמשך חבר ביר להצלה ישראל. בשנת 2006, לאחר מלחמת לבנון השנייה, בעקבות סכסוכים פנימיים ב"הצלה ישראל" פרש ביר יחד עם קבוצת מתנדבים והקימו יחד את "איחוד הצלה". משך תקופות מסוימות פעל הארגון בשיתוף עם מד"א. הארגון פועל לאור רבנים ומונה כ-6.500 מתנדבים. בתוך הארגון פועל אף אגף מיוחד המיועד לנשים ומנוהל על ידי אשתו. משפחתו של ביר נוטלת חלק נרחב בפעילות איחוד הצלה. באפריל 2013 נאם בוועידת TED MED וסיפר על פעילות איחוד הצלה בישראל. ביר פעל להקמת ארגוני הצלה במדינות שונות ביניהן: ארצות הברית, פנמה, ברזיל, הודו, בנגלדש, אוקראינה ועוד. ב-18 במרץ 2020, במהלך שהותו בארצות הברית, נדבק ביר בקורונה. לאחר מספר ימים התדרדר מצבו והוא הורדם והונשם. מצבו השתפר וב-20 באפריל הוא הבריא ושוחרר. ביוני 2021 במסגרת תביעת מגן דוד אדום נגד איחוד הצלה פסק בית המשפט המחוזי בתל אביב כי איחוד הצלה והעומדים בראש העמותה, ניהלו קמפיין סדור ומתוכנן שמטרתו העלאת מודעות הציבור לשימוש בשירותיה של איחוד הצלה, במסגרתו הכפישו תוך פרסומים כוזבים המבזים את שמו הטוב של מגן דוד אדום, עמותת איחוד הצלה חויבה לשלם למד"א פיצויים בסך 250 אלף ש"ח ואלי ביר חויב בתשלום פיצוי מכיסו הפרטי בנפרד מהעמותה, בית המשפט קבע כי ביר פרסם דברים שקריים ומכפישים שלא בתום לב. לאחר מתקפת הפתע על ישראל (2023), סיפר בכנס תורמים בלאס וגאס על תינוק שהוכנס לתנור אפייה ונשרף למוות. לפי עיתון "הארץ", מדובר במידע שקרי, שכן מילה כהן, עומר סימן טוב, והתינוקת שמתה אחרי שנורתה בבטנה של אימה הם התינוקות היחידים (עד גיל 3) שנרצחו בטבח 7 באוקטובר, ולמשטרה אין עדות לגופה שעונה על סימנים אלו. גורם באיחוד הצלה אמר כי מקור הטעות הוא ב"מתנדב שחשב שראה מקרה שכזה בבסיס שורה וסיפר על כך לביר". בעקבות הקמת ארגון איחוד הצלה, זכה ביר בפרסים רבים ובהכרה בין לאומית. בשנת 2010, קיבל את פרס The Social Entrepreneurs of the year 2010 של "גלובס" וקרן "שוואב" של הפורום הכלכלי העולמי, שהוענק לו בוועידת ישראל לעסקים. הפרס, מוענק ליזמים חברתיים במגוון תחומים, בהם חינוך, בריאות, סביבה ועוד. בשנת 2012 הוענק לביר אות "מנהיגים גלובליים צעירים" (אנ') על ידי הפורום הכלכלי העולמי בדאבוס, שווייץ. בשנת 2013 קיבל ביר את פרס 'ויקטור גולדברג לשלום במזרח התיכון', על ידי השגרירות האמריקאית והמכון לחינוך בין לאומי (IIE). את הפרס קיבל יחד עם עליאן מוראד, ראש סניף מזרח ירושלים באיחוד הצלה, על פעילותם להצלת חיים ושבירת מחסומי השנאה בצל הסכסוך הישראלי-פלסטיני. איחוד הצלה Nachman Seltzer, 90 Seconds: The Epic Story of Eli Beer and United Hatzalah, Mesorah Publications, 2023. מדיה וקבצים בנושא אלי ביר בוויקישיתוף אלי ביר, ברשת החברתית פייסבוק האמבולנס המהיר ביותר? אופנוע (מתוך הרצאה בוועידת TED) ספיר פרץ, ‏"אנשים מתו בהמתנה לאמבולנס, אז החלטתי לעשות מעשה", באתר גלובס, 25 בינואר 2011 אלי ביר: האיש שלנו בדובאי, באתר ‏מאקו‏, 21 בפברואר 2016 ריקי רט, ‏נולד מחדש: אלי ביר חוזר כדי להציל אחרים, בעיתון מקור ראשון, 30 באפריל 2020 אתר איחוד הצלה בג'רזי סיטי אברהם צמח, איחוד הצלה גם בארה"ב - המתנדבים יופעלו כמו בישראל, באתר חדשות 25 ישי קרוב, לבקשת הקהילות היהודיות בדרום אמריקה, 'איחוד הצלה' הכשיר מתנדבים בפנמה וסייע בהקמת ארגון דומה בברזיל., באתר ערוץ 7, ‏ד' בתמוז תשע"ב 24 ביוני 2012 עדו בן פורת, 'איחוד הצלה' מרחיב את פעילותו בעולם ומסייע להקים ארגוני רפואת חירום זהים ל'איחוד הצלה' בדובאי, הודו ובנגלדש., באתר inn, ‏14 ביולי 2015 אתר איחוד הצלה אומן, באתר "איחוד הצלה אומן" סיון חילאי, נשיא ומייסד איחוד הצלה, אלי ביר, חלה בקורונה בארה"ב, באתר ynet, 18 במרץ 2020 נשיא איחוד הצלה, אלי ביר, שוחרר מבית החולים, באתר ערוץ 7, 20 באפריל 2020 איחוד הצלה וראשיה ישלמו למד"א 250 אלף שקל בגין הוצאת לשון הרע, 29 בינוי 2021, באתר ערוץ שבע ניר חסון, ליזה רוזובסקי ויהושע בריינר, טבח חמאס גרר הפצת סיפורי זוועות שלא כולם קרו במציאות. האמת קשה מספיק, באתר הארץ, 3 בדצמבר 2023 ניסן צור, לאחר שכמעט נפטר מקורונה: הביוגרפיה של אלי ביר, באתר ערוץ 7, 28 במרץ 2023; United Hatzalah's Eli Beer publishes biography 3 years after COVID-19, ג'רוזלם פוסט, ‏19 במרץ 2023